Ismail-paša
<s>Ismail-paša (Kairo, 31. decembar - Istanbul, 2. mart 1895.) bio je osmanski kediv Egipta od 1863. do 1879.</s>

<s>Period njegove vladavine bio je obilježen enormnim rastom vanjskog duga, što je na kraju dovelo do Britanske okupacije Egipta 1882.</s>

<s>Biografija</s>

<s>Ismail se prije nego što je postao kediv 1863., školovao u Parizu i bio slan u razne diplomatske misije po Evropi.</s><s>Kao kediv vodio je važne pregovore oko dovršetka Sueskog kanala.</s><s>Kad se dovršenje kanala primaklo kraju u ljeto 1869. - Ismail je u novembru organizirao veličanstvenu (i skupu) ceremoniju otvaranja, da svijetu pokaže svoje kedivsko bogatsvo.</s>

<s>Jedna od njegovih značajnijih inovacija bila je osnivanje skupštine delegata u novembru 1866. koja je trebala biti neki korak prema demokraciji, iako se radilo samo o savjetodavnom tijelu.</s><s>Na kraju su njeni članovi ipak imali važan utjecaj na njegovu vladavinu.</s><s>U toj skupštini su dominantnu ulogu imali seoski muhtari (starješine), koji bi do tog položaja došli novcem, tako što bi za period od 6 godina unaprijed platili porez na zemlju (i tako ga kreditirali).</s><s>Ismail im je zauzvrat dovao razne privilegije a na kraju i 
vlasništvo nad tom zemljom, koja dotad nije bila njihova.</s><s>Njihova koruptivna povezanost pokazala se 1876. kad je skupština ponovno odobrila Ismailov zakon iz 1871. o plaćanju poreza unaprijed, koji je on bio ukinuo.</s>

<s>Jedna od njegovih neostvarenih želja bila je da golema područja Sudana stavi pod efikasnu egipatsku kontrolu, zbog tog je angažirao svu silu evropskih i američkih savjetnika, nadajući se da oni neće biti toliko podložni korupciji kao njegovi činovnici.</s>

<s>Ismail-paša za svoju politiku modernizacije zemlje trošio ogromnu količinu novca, a velik dio su mu dali evropski financijeri.</s><s>Kad je preuzeo vlast, egipatski nacionalni dug iznosio je 7.000.000 £, da bi do 1876. povećao na gotovo 100 000 000 £.</s><s>Zbog tog je na pritisak evropskih kreditora osnovana Komisija, koja je trebala upravljati tim javnim dugom, ali Ismail-paša nije htio provoditi mjere po njihovom diktatu, pravdajući  se da će to naštetiti njegovoj unutrašnjoj politici.</s><s>Zbog tog ga je osmanski sultan Abdul Hamid II smjenio u junu 1879.</s>

<s>Izvori</s>

<s>Vanjske veze</s>

<s>Ismāʿīl Pasha, Ottoman viceroy of Egypt</s>

<s>Osmanski Egipat
Egipatsko plemstvo</s>

